ઉદાહરણ તરીકે બાળકોને કોઇએ ધમકાવ્યા હોય, તો તમે તેમને ધમકાવવા માંડો છો. કોઇએ તમારા બાળક સાથે યોગ્ય વર્તન ન કર્યુ હોય તો તમે તે વાતને પોતાની ઉપર લઇ લો છો, શા માટે? હું અને મારું બાળક કોઇ અલગ નથી પરંતુ એક વાત યાદ રાખો, તમને પ્રેમ થઇ જાય પછી કોઇ જ ભેદ રહેતો નથી. પ્રેમ થયો એટલે ભેદ નાશ પામ્યો. જ્યાં સુધી ભેદ દૂર ન થાય ત્યાં સુધી પ્રેમ હોતો જ નથી. પોતાનાપણું હોય, આત્મીયતા હોય, ત્યારે જ મન સ્થિર થાય છે. આપણે જે પસંદ કરીએ છીએ પછી તેમાં મન ભટકતું નથી.